paragraph_text: Bijeli konj iz Uffingtona je pretpovijesni stilizirani brdski lik na gornjim obroncima brda koje nosi ime po ovome umjetničkom djelu Brdo bijelog konja (White Horse Hill), na 261 metar nadmorske visine i 79 metara relativne visine. Od mjesta Uffingtona je udaljen 2,5&nbsp;km južno. Uffington je blizu Oxfordshirea, 8&nbsp;km južno od Faringdona i zapadno od Wantage. Brdo na kojem se nalazi dio je Berkshire Downsa i gleda sjeverno ka distriktu koji se zove po konju, Vale of White Horse. Uffington je u ceremonijalnom okrugu Oxfordshireu i povijesnom okrugu Berkshireu. Najbolji pogled na konja je iz zraka ili iz naselja preko Valea, iz sela Great Coxwella, Longcota i Fernhama. U blizini je povijesni spomenik Zmajevo Brdo (Dragon Hill).